钦定古今图书集成/明伦汇编/氏族典/第264卷 > 王万弘
## 钦定古今图书集成/明伦汇编/氏族典/第264卷 > 王万弘

按《十国春秋》：前蜀王万弘，岐王茂贞养以为子，更姓
名曰李继密，权知兴元军府事。天复二年，王宗涤破
汉中，继密出降，迁之成都。高祖曰：“继密助李茂贞为
虐，残贼三辅，唐之罪人也。以其来降，不忍杀。”遂复其
姓名，不时召见。诸将稍陵易之。万弘纵酒自解，俳优
辈复加戏狎，万弘不胜忧愤，一夕，醉投池水而死。